Uitgegee deur wyle prof. dr. W. Blommaert en prof. J.A. Wiid. Met 'n Engelse vertaling deur J.L.M. Franken en Ian M. Murray
Dirk Gysbert van Reenen, gebore in 1754, was 'n seun van Jacob van Reenen, leier van die geselskap wat in 1790 vir oorlewendes van die Grosvenor skeepswrak gesoek het (sien HiPSA Volume I-8 van 1927). Dirk Gysbert was 'n vooraanstaande burger – wynmaker, bier brouer en boer in die tyd van die Verenigde Oos-Indiese Kompanjie. Hy woon op De Papenboom, ook bekend as Brouwery¸ in Nuweland en was ook die eienaar van verskeie plase, onder meer Rhenosterfontein op die walle van die Breede Rivier. Hy verkry ook die kontrakte wat hom toelaat om die enkel bier brouer en vleis verskaffer vir die Kaapse Regering te wees, wat bydra tot sy rykdom. Toe die Britse regering die Kaap Kolonie in 1803 teruggee aan Nederland, regeer die Bataafse Republiek vir drie jaar. Tydens dié tydperk het die regering van generaal Janssens en kommissaris De Mist 'n verligte administrasie gehandhaaf wat vrye handel bevorder het. Hierdie beleidsverandering lei dan tot 'n insolvente boedel met Van Reenen se afsterwe in 1828.
Woning van Dirk Gysbert Van Reenen, "De Papenboom", Nuweland
Met Janssens se aanstelling as goewerneur van die Kaap is hy deur middel van 'n anonieme memorandum gewaarsku teen die Van Reenen familie se korrupsie. Nogtans het Janssens vir Van Reenen vertrou en hom geraadpleeg oor verskeie aspekte van die Kaapse lewe. Kort na sy aankoms in die Kaap besluit Janssens, vergesel deur sy kollega kaptein Paravicini de Capelli (sien ook HiPSA Volume I-46), om op 'n verkenningstog van die land te gaan. Hulle vra Van Reenen en sy seun Daniel om hulle te vergesel. Die vertroue wat Janssens in Van Reenen plaas, blyk duidelik uit die belangrike rol wat laasgenoemde speel in die onderhandelinge om vrede te bewerkstellig tussen die Xhosa en Nederlandse burgers op die oostelike grens. Hierdie publikasie, gebaseer op die reisjoernale geskryf deur Van Reenen tydens bogenoemde reistog, is 'n offisiële verslag wat feitelike inligting bevat.
Kaart van die Reis onderneem deur Dirk Gysbert van Reenen, 1803
Bladsy 176 – VAN REENEN SE JOERNAAL
Page 177 – VAN REENEN'S JOURNAL
OM 'N HOE RESOLUSIE KAART VAN VAN REENEN SE REIS TE BESIGTIG OF AF TE LAAI KLIK OP DIE KAART HIERONDER